CELEX: 32012R0608
Language: sk
Date: 2012-07-06 00:00:00
Title: Vykonávacie nariadenie Komisie (EÚ) č. 608/2012 zo 6. júla 2012 , ktorým sa mení a dopĺňa vykonávacie nariadenie (EÚ) č. 540/2011, pokiaľ ide o podmienky schválenia účinných látok denatónium-benzoát, metyl(nonyl)ketón a rastlinné oleje/mätový olej  Text s významom pre EHP

7.7.2012   
            
            
               SK
            
            
               Úradný vestník Európskej únie
            
            
               L 177/19
            
         VYKONÁVACIE NARIADENIE KOMISIE (EÚ) č. 608/2012
   zo 6. júla 2012,
   ktorým sa mení a dopĺňa vykonávacie nariadenie (EÚ) č. 540/2011, pokiaľ ide o podmienky schválenia účinných látok denatónium-benzoát, metyl(nonyl)ketón a rastlinné oleje/mätový olej
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1107/2009 z 21. októbra 2009 o uvádzaní prípravkov na ochranu rastlín na trh a o zrušení smerníc Rady 79/117/EHS a 91/414/EHS (1), a najmä na jeho článok 13 ods. 2 písm. c),
   keďže:
   
               (1)
            
            
               Účinné látky denatónium-benzoát, metyl(nonyl)ketón a rastlinné oleje/mätový olej boli zaradené do prílohy I k smernici Rady 91/414/EHS (2) smernicou Komisie 2008/127/ES (3) v súlade s postupom stanoveným v článku 24b nariadenia Komisie (ES) č. 2229/2004 z 3. decembra 2004, ktorým sa stanovujú podrobné pravidlá na vykonanie štvrtej etapy pracovného programu, na ktorý sa vzťahuje článok 8 ods. 2 smernice Rady 91/414/EHS (4). Od nahradenia smernice 91/414/EHS nariadením (ES) č. 1107/2009 sa tieto látky považujú za schválené na základe uvedeného nariadenia a sú uvedené v zozname v časti A prílohy k vykonávaciemu nariadeniu Komisie (EÚ) č. 540/2011 z 25. mája 2011, ktorým sa vykonáva nariadenie Európskeho parlamentu a Rady (ES) č. 1107/2009, pokiaľ ide o zoznam schválených účinných látok (5).
            
         
               (2)
            
            
               Európsky úrad pre bezpečnosť potravín (ďalej len „úrad“) predložil Komisii v súlade s článkom 25a nariadenia (ES) č. 2229/2004 svoje stanoviská k návrhom revíznych správ v súvislosti s látkami denatónium-benzoát (6) a metyl(nonyl)ketón (7)2. decembra 2011 a v súvislosti s rastlinnými olejmi/mätovým olejom (8)16. decembra 2011. Členské štáty a Komisia preskúmali návrhy revíznych správ a stanoviská úradu v rámci Stáleho výboru pre potravinový reťazec a zdravie zvierat a 1. júna 2012 ich sfinalizovali vo forme revíznych správ Komisie týkajúcich sa látok denatónium-benzoát, metyl(nonyl)ketón a rastlinné oleje/mätový olej.
            
         
               (3)
            
            
               Úrad oznámil svoje stanoviská týkajúce sa látok denatónium-benzoát, metyl(nonyl)ketón a rastlinné oleje/mätový olej oznamovateľom, a Komisia ich vyzvala, aby predložili pripomienky k revíznym správam.
            
         
               (4)
            
            
               Je potvrdené, že účinné látky denatónium-benzoát, metyl(nonyl)ketón a rastlinné oleje/mätový olej sa majú považovať za schválené podľa nariadenia (ES) č. 1107/2009.
            
         
               (5)
            
            
               V súlade s článkom 13 ods. 2 nariadenia (ES) č. 1107/2009 v spojení s jeho článkom 6 a s ohľadom na súčasné vedecké a technické poznatky je nevyhnutné zmeniť a doplniť podmienky schválenia látok denatónium-benzoát, metyl(nonyl)ketón a rastlinné oleje/mätový olej. Je vhodné, aby boli predovšetkým vyžiadané ďalšie potvrdzujúce informácie, pokiaľ ide o metyl(nonyl)ketón. Používanie látky rastlinné oleje/mätový olej by sa malo obmedziť na ošetrenie zemiakov po zbere úrody.
            
         
               (6)
            
            
               Predtým, ako sa toto nariadenie začne uplatňovať, by sa mal členským štátom, oznamovateľom a držiteľom povolení na prípravky na ochranu rastlín poskytnúť primeraný čas na splnenie požiadaviek vyplývajúcich zo zmeny a doplnenia podmienok schválenia.
            
         
               (7)
            
            
               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO NARIADENIE:
   Článok 1
   Časť A prílohy k vykonávaciemu nariadeniu (EÚ) č. 540/2011 sa mení a dopĺňa v súlade s prílohou k tomuto nariadeniu.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   Uplatňuje sa od 1. novembra 2012.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 6. júla 2012
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 309, 24.11.2009, s. 1.
   
      (2)  Ú. v. ES L 230, 19.8.1991, s. 1.
   
      (3)  Ú. v. EÚ L 344, 20.12.2008, s. 89.
   
      (4)  Ú. v. EÚ L 379, 24.12.2004, s. 13.
   
      (5)  Ú. v. EÚ L 153, 11.6.2011, s. 1.
   
      (6)  Záver z partnerského preskúmania týkajúceho sa účinnej látky denatónium-benzoát z hľadiska posúdenia rizika pesticídov; EFSA Journal 2012;10(1):2483. K dispozícii online: www.efsa.europa.eu/efsajournal.htm
   
      (7)  Záver z partnerského preskúmania týkajúceho sa účinnej látky metyl(nonyl)ketón z hľadiska posúdenia rizika pesticídov. Vestník EFSA 2012; 10(1):2495. K dispozícii online: www.efsa.europa.eu/efsajournal.htm
   
      (8)  Záver z partnerského preskúmania týkajúceho sa účinnej látky rastlinné oleje/mätový olej z hľadiska posúdenia rizika pesticídov. Vestník EFSA 2012; 10(1):2541. K dispozícii online: www.efsa.europa.eu/efsajournal.htm
   
      PRÍLOHA
      Časť A prílohy k vykonávaciemu nariadeniu (EÚ) č. 540/2011 sa mení a dopĺňa takto:
      
                  (1)
               
               
                  Riadok 226 týkajúci sa účinnej látky denatónium-benzoát sa nahrádza takto:
                  
                              Číslo
                           
                           
                              Všeobecný názov, identifikačné čísla
                           
                           
                              IUPAC názov
                           
                           
                              Čistota (1)
                              
                           
                           
                              Dátum schválenia
                           
                           
                              Schválenie platí do
                           
                           
                              Osobitné ustanovenia
                           
                        
                              „226
                           
                           
                              Denatónium-benzoát
                              CAS číslo 3734-33-6
                              č. CIPAC 845
                           
                           
                              [[2,6-xylylkarbamoyl]metyl]amónium-benzát
                           
                           
                              ≥ 975g/kg
                           
                           
                              1. september 2009
                           
                           
                              31. augusta 2019
                           
                           
                              ČASŤ A
                              Môže sa používať len ako repelent.
                              ČASŤ B
                              Pri posudzovaní žiadostí na povolenie prípravku na ochranu rastlín s obsahom látky denatónium-benzoát na použitia iné ako čistenie pomocou automatických valcových zariadení v lesníctve členské štáty venujú osobitnú pozornosť kritériám v článku 4 ods. 3 nariadenia (ES) č. 1107/2009, a zabezpečia, aby boli pred udelením takéhoto povolenia poskytnuté všetky potrebné údaje a informácie.
                              Pri vykonávaní jednotných zásad, na ktoré sa odvoláva článok 29 ods. 6 nariadenia (ES) č. 1107/2009, sa zohľadňujú závery z revíznej správy o látke denatónium-benzoát (SANCO/2607/2008) dokončenej Stálym výborom pre potravinový reťazec a zdravie zvierat 1. júna 2012, a najmä jej dodatky I a II.
                              Pri tomto celkovom posudzovaní musia členské štáty venovať osobitnú pozornosť ochrane používateľov. V schválených podmienkach používania musí byť predpísané používanie primeraného osobného ochranného výstroja.
                              Podmienky používania zahŕňajú podľa potreby opatrenia na zmiernenie rizika.“
                           
                        
            
                  (2)
               
               
                  Riadok 238 týkajúci sa účinnej látky metyl(nonyl)ketón sa nahrádza takto:
                  
                              Číslo
                           
                           
                              Všeobecný názov, identifikačné čísla
                           
                           
                              IUPAC názov
                           
                           
                              Čistota (2)
                              
                           
                           
                              Dátum schválenia
                           
                           
                              Schválenie platí do
                           
                           
                              Osobitné ustanovenia
                           
                        
                              „238
                           
                           
                              Metyl(nonyl)ketón
                              CAS číslo 112-12-9
                              č. CIPAC 846
                           
                           
                              undekán-2-ón
                           
                           
                              ≥ 975g/kg
                           
                           
                              1. september 2009
                           
                           
                              31. augusta 2019
                           
                           
                              ČASŤ A
                              Môže sa používať len ako repelent.
                              ČASŤ B
                              Pri vykonávaní jednotných zásad, na ktoré sa odvoláva článok 29 ods. 6 nariadenia (ES) č. 1107/2009, sa zohľadňujú závery z revíznej správy o látke Metyl(nonyl)ketón(SANCO/2619/2008) dokončenej Stálym výborom pre potravinový reťazec a zdravie zvierat 1. júna 2012, a najmä jej dodatky I a II.
                              Podmienky používania zahŕňajú podľa potreby opatrenia na zmiernenie rizika. Je potrebné zabrániť kontaktu s potravinami a krmivami.
                              Oznamovateľ predloží potvrdzujúce informácie, pokiaľ ide o:
                              
                                          a)
                                       
                                       
                                          špecifikáciu materiálu testovaného v štúdiách toxikológie cicavcov a štúdiách ekotoxikológie;
                                       
                                    
                                          b)
                                       
                                       
                                          špecifikáciu s podpornými údajmi o šarži a validovanými metódami analýzy;
                                       
                                    
                                          c)
                                       
                                       
                                          vhodné posúdenie osudu a správania látky metyl(nonyl)ketón a potenciálnych produktov transformácie v životnom prostredí;
                                       
                                    
                                          d)
                                       
                                       
                                          riziko pre vodné organizmy a organizmy žijúce pôde.
                                       
                                    Oznamovateľ predloží Komisii, členským štátom a úradu informácie stanovené v písm. a) a b) do 30. apríla 2013 a informácie stanovené v písm. c) a d) do 31. decembra 2015.“
                           
                        
            
                  (3)
               
               
                  Riadok 243 týkajúci sa účinnej látky rastlinné oleje/mätový olej sa nahrádza takto:
                  
                              Číslo
                           
                           
                              Všeobecný názov, identifikačné čísla
                           
                           
                              IUPAC názov
                           
                           
                              Čistota (3)
                              
                           
                           
                              Dátum schválenia
                           
                           
                              Schválenie platí do
                           
                           
                              Osobitné ustanovenia
                           
                        
                              „243
                           
                           
                              „Rastlinné oleje/mätový olej
                              CAS číslo 8008-79-5
                              č. CIPAC 908
                           
                           
                              mätový olej
                           
                           
                              ≥ 550 g/kg ako (R)-karvon
                           
                           
                              1. september 2009
                           
                           
                              31. augusta 2019
                           
                           
                              ČASŤ A
                              Povolené môžu byť iba použitia ako rastový regulátor rastlín na ošetrenie zemiakov po zbere úrody.
                              Členské štáty zabezpečia, aby bolo v povoleniach stanovené, že horúce zahmlovanie (angl. hot fogging) sa môže využívať iba v profesionálnych skladovacích zariadeniach a že sa musia využívať najlepšie dostupné technológie s cieľom zabrániť uvoľňovaniu produktu (oparu) do životného prostredia počas jeho skladovania, prepravy, zaobchádzania s odpadom a aplikácie.
                              ČASŤ B
                              Pri vykonávaní jednotných zásad uvedených v článku 29 ods. 6 nariadenia (ES) č. 1107/2009 sa zohľadňujú závery zmenenej a doplnenej revíznej správy o látke rastlinné oleje/mätový olej (SANCO/2624/2008) dokončenej Stálym výborom pre potravinový reťazec a zdravie zvierat dňa 1. júna 2012, a najmä jej dodatky I a II.
                              Podmienky používania zahŕňajú podľa potreby opatrenia na zmiernenie rizika.“
                           
                        
            
         (1)  Ďalšie podrobnosti o totožnosti a vlastnostiach účinnej látky sú uvedené v revíznych správach o týchto látkach.
      
         (2)  Ďalšie podrobnosti o totožnosti a vlastnostiach účinnej látky sú uvedené v revíznych správach o týchto látkach.
      
         (3)  Ďalšie podrobnosti o totožnosti a vlastnostiach účinnej látky sú uvedené v revíznych správach o týchto látkach.